Живота им бил слабо повлиян от белите преди Златната треска от 1848 г., тъй като преди това рядко през територията им преминават ловни и други експедиции. Първите имигранти пристигат в района около 1847 г., последвани малко по-късно от хиляди златотърсачи. За кратко време те унищожават екологията в района и обричат индианците на глад и бедност. Така от първоначалните около 8000 маиду и конкоу, до 1910 г. остават едва около 900.